b'\n_START_ARTICLE_\nMikko R\xc3\xa4ikk\xc3\xb6nen\n_START_PARAGRAPH_\nMikko R\xc3\xa4ikk\xc3\xb6nen (s. 15. joulukuuta 1948 Viiala) on suomalainen j\xc3\xa4\xc3\xa4kiekkoilija. H\xc3\xa4n pelasi SM-sarjassa ja SM-liigassa vuosina 1965\xe2\x80\x931976 ja voitti yhden Suomen-mestaruuden. Suomen maajoukkueessa h\xc3\xa4n pelasi 11 maaottelua._NEWLINE_R\xc3\xa4ikk\xc3\xb6nen edusti koko p\xc3\xa4\xc3\xa4sarjauransa ajan Tampereen Koo-Vee:ta. H\xc3\xa4n pelasi SM-sarjassa ja SM-liigan runkosarjassa yhteens\xc3\xa4 297 ottelua, joissa h\xc3\xa4nen tehopisteens\xc3\xa4 olivat 109\xc2\xa0+\xc2\xa079\xc2\xa0=\xc2\xa0188 ja j\xc3\xa4\xc3\xa4hym\xc3\xa4\xc3\xa4r\xc3\xa4ns\xc3\xa4 198 minuuttia. H\xc3\xa4n voitti Suomen-mestaruuden vuonna 1968._NEWLINE_Pelaamissaan 11 maaottelussa R\xc3\xa4ikk\xc3\xb6nen teki kaksi maalia ja antoi yhden maalisy\xc3\xb6t\xc3\xb6n.'